Aflat joi, 2 mai în vizită la Kiev, șeful diplomației britanice David Cameron a anunțat intenția Regatului Unit de a reuni, în cursul lunii viitoare, partenerii în vederea colectării de mai multe fonduri în vederea furnizării de mai multe arme destinate Ucrainei. El a confirmat un ajutor suplimentar britanic pentru Ucraina în valoare de 584 milioane de euro. În total, relevă Euronews, Londra se angajează să verse în jur de 35 miliarde de euro anual, precum și să furnizeze noi muniții. Acest angajament va fi prevăzut în cadrul unui vast acord de parteneriat între Regatul Unit și Ucraina. Reamintim că în luna ianuarie, premierul britanic Rishi Sunak, aflat în vizită la Kiev, a declarat că „acest acord a fost conceput ca să dureze 100 de ani sau mai mult”. Acordul prevede însă nu doar un parteneriat în domeniul apărării și al securității, ci și în domeniile comerțului, investițiilor și al culturii. David Cameron a făcut de asemenea un anunț important la Kiev: armele primite de ucraineni din partea Regatului Unit pot fi utilizate pentru atingerea unor ținte din teritoriul rus. Joia trecută, el s-a angajat să livreze Ucrainei bombe cu ghidaj de precizie, rachete de apărare aeriană și echipamente pentru 100 echipe mobile de apărare aeriană, pentru a permite Ucrainei să doboare dronele și rachetele lansate de ruși.
Fondul internațional pentru Ucraina, administrat de Regatul Unit, a fost creat în 2022 împreună cu Norvegia, Olanda, Danemarca, Suedia și Lituania, precum și cu contribuția Islandei, Australiei și a Noii Zeelande. El a permis deja recoltarea unor promisiuni de furnizare a 900 milioane de lire sterline donații sprijin militar destinat Ucrainei.